Codex Theodosianus/Liber III
XIIII DE NUBTIIS GENTILIUM 
 XIIII.1 
IMPP. VALENT(INIANUS) ET VAL(ENS) AA. AD THEODOSIUM MAG(ISTRUM) EQUITUM. Nulli provincialium, cuiuscumque ordinis aut loci fuerit, cum barbara sit uxore coniugium, nec ulli gentilium provincialis femina copuletur. Quod si quae inter provinciales atque gentiles adfinitates ex huiusmodi nubtiis extiterint, quod in his suspectum vel noxium detegitur, capitaliter expietur. DAT. V KAL. IUN. VALENT(INIANO) ET VALENTE AA. CONSS.

 XV DE FIDEIUSSORIBUS DOTIUM 
 XV.1 
IMPPP. VALENT(INIANUS), THEOD(OSIUS) ET ARCAD(IUS) AAA. MARTINIANO COM(ITI) ORI(ENTIS). Omnium sponsorum vel fideiussorum deinceps in cavenda dotis sponsione promissiones absolvimus. DAT. III ID. NOVEMB. CONSTANT(INO)P(OLI) ARCAD(IO) A. II ET RUFINO CONSS.